Η διδασκαλία της ελληνικής ως δεύτερης/ξένης γλώσσας σε Τάξεις Υποδοχής με πολυτροπικά μέσα. Μια διδακτική παρέμβαση
Creators: name: Τσίγκιαουρ, Μαρία Παύλου
Publisher: name: Aristotle University of Thessaloniki
Year: 2021
Subjects: Διγλωσσία
Οπτικός Γραμματισμός
Κριτικοί Πολυγραμματισμοί
Bilingualism
Visual Literacy
Critical Multiplication

description: Η παρούσα έρευνα έχει ως σκοπό να διερευνήσει τους τρόπους, με τους οποίους η διδακτική αξιοποίηση πολυτροπικών μέσων συμβάλλει στην καλλιέργεια του κριτικού γραμματισμού σε πρόσφυγες μαθητές και μαθήτριες, αλλά και στην ομαλή ένταξη αυτών στη σχολική κοινότητα και στο ευρύτερο κοινωνικό πλαίσιο. Επιπλέον, μέσω της πολυτροπικότητας, επιδιώκεται να δοθεί βαρύτητα στην επικοινωνιακή και λειτουργική διάσταση της γλώσσας, με στόχο την εξοικείωση των μαθητών/τριών με αυτήν. Συνιστά μελέτη περίπτωσης με στοιχεία έρευνας δράσης, για τις ανάγκες της οποίας, σχεδιάστηκε και υλοποιήθηκε διδακτική παρέμβαση σε μια Τάξη Υποδοχής ενός Δημοτικού Σχολείου της Ανατολικής Θεσσαλονίκης. Η τάξη αποτελείται από εννέα (9) μαθήτριες πρόσφυγες, οι οποίες μιλούν ελάχιστα ή καθόλου την ελληνική γλώσσα. Για τη συλλογή δεδομένων αξιοποιήθηκε η ημιδομημένη ανοιχτή συνέντευξη, με στόχο τη σκιαγράφηση του δημογραφικού/βιογραφικού προφίλ των μαθητριών. Επιπλέον, αξιοποιήθηκε η παρατήρηση από την ίδια την εκπαιδευτικό της τάξης, η τήρηση ημερολογίου και ο αναστοχασμός επί των πρακτικών της παρέμβασης. Ως ερευνητική μέθοδος, πραγματοποιήθηκε ποιοτική ανάλυση των δεδομένων της έρευνας (των προφορικών διεπιδράσεων και των παραγόμενων μαθητικών κειμένων). Τα παιδαγωγικά οφέλη μιας τέτοιας παρέμβασης κρίνονται σημαντικά, αν ληφθεί υπόψη ο επικοινωνιακός χαρακτήρας της γλώσσας, αλλά και η δυσκολία ενός μικρού παιδιού να κατακτήσει μια άγνωστη γλώσσα μόνο μέσα από κανόνες γραμματικής και συντακτικού και αποκλειστικά από τα σχολικά εγχειρίδια.
description: The aim of this research is to investigate the ways in which the didactic use of multimodal means contributes to the cultivation of critical literacy in refugee students, but also to their smooth integration into the school community and the wider social context. In addition, through multimodality, the aim is to give importance to the communicative and functional dimension of the language, with the aim of acquainting students with it. It is a case study with action research data, for the needs of which, a didactic intervention was designed and implemented in a Reception Class of a Primary School of Eastern Thessaloniki. The class consists of nine (9) refugee students, who speak little or no Greek language. The semi-structured open-ended interview was used for data collection, with the aim of outlining the demographic / biographical profile of the students. In addition, the observation by the class teacher herself, the keeping of a diary and the reflection on the intervention practices were used. As a research method, a qualitative analysis of the research data (oral interactions and generated student texts) was performed. The pedagogical benefits of such an intervention are considered important, taking into account the communicative nature of the language, but also the difficulty of a young child to acquire an unknown language only through rules of grammar and syntax and exclusively from school textbooks.